Sa Euclideyanong heometriya, an paralelogramo (Ingles: parallelogram) iyo sarong simpleng (dae-nagsasabatan sa sadiri) kwadrilatero na may duwang pares nin mga paralelong gilid. An magkabaliktadan o magka-atubangan na mga gilid kan paralelogramo iyo may magkaparehas na laba asin an magkabaliktadan na mga angulo kan paralelogramo iyo may parehas na sukol. An pagkaparehas kan magkabaliktadan na mga gilid asin magkabaliktadan na mga angulo iyo direktang konsekwensya kan Euclideyanong paralelong postulado asin an mga kondisyon iyo dae mapapatunayan nin mayong pagsambit sa Euclideyanong paralelong postulado o saro sa mga kaparehas na pormulasyon.